પાવાગઢથી ૪૦ કિલોમીટર દૂર જાંબુઘોડા અભયારણ્યમાં ઝંડ વીર હનુમાનજીનું વિશાળ મંદિર આવેલું છે. ત્યાંના સ્થાનિક આદિવાસીઓના કહેવા મુજબ આ મંદિર ૪૦૦ વર્ષ જૂનું છે. બીજા કેટલાકના કહેવા પ્રમાણે હનુમાનજીની આ મૂર્તિ મહાભારત કાળમાં પાંડુશ્રેષ્ઠ ભીમે સ્થાપી હતી. તે પછી નામ તેનો નાશ કહેવત મુજબ હનુમાનજીની મૂર્તિ સિવાયના આજુબાજુના સ્થળનું કેટલીય વખત સર્જન વિસર્જન થયું, હનુમાનજીની મૂર્તિ આજે પણ તેવી ને તેવી જ છે. ચાંદખેડાના ભક્તોના જણાવ્યા મુજબ અહીં લોકો વખતોવખત જતા. એક વખત જનતાનગરના એક હનુમાન ભક્ત જાંબુઘોડા ગયાે. તેમને હનુમાનજીની આ મૂર્તિ ખૂબ ગમી ગઇ.